Z A P I S N I K


22. sjednice Vijeća Mjesnog odbora Folnegovićevo Naselje održane 30. ožujka 2023.
u prostorijama Mjesnog odbora Folnegovićevo Naselje, Joze Laurenčića 8B s početkom u 18.00 sati

Nazočni članovi Vijeća: Frane Čavka, Hrabren Dobrotić, Andrea Jelić, Slobodan Jurković, Dalibor Kiseljak, Nikolina Krešo i Bojana Stajčić.
Odsutni članovi Vijeća: /
Ostali nazočni: prof. Tomislav Milek, ravnatelj OŠ Lovre pl. Matačića
Zapisnik vodi: Hrabren Dobrotić 

Vijeće jednoglasno prihvaća tekst Zapisnika 21. sjednice održane 20. veljače 2023.

	Predsjednica Vijeća predlaže dnevni red, a Vijeće jednoglasno prihvaća prijedlog te utvrđuje sljedeći:

D N E V N I    R E D:
1. Izvješće o radu VMO Folnegovićevo Naselje za 2022. godinu 
2. Program rada VMO Folnegovićevo Naselje za 2023. godinu
3. Zaključak o utrošku sredstava s pozicije 3299 ONRP za 2023. (ostali nespomenuti rashodi poslovanja)
4. Korištenje prostora MO Folnegovićevo Naselje
5. Aktualna komunalna problematika
6. Razno: izviješća, pitanja i prijedlozi

Predsjednica Vijeća predlaže da kao izvanrednu točku dnevnog reda na prvo mjesto stavimo izvještaj ravnatelja OŠ Lovre pl. Matačića, prof. Tomislava Mileka, na temu obnove dvorane i drugih aktivnosti vezanih za školu. Vijeće jednoglasno prihvaća prijedlog.

Izvješće prof. Tomislava Mileka, ravnatelja OŠ Lovre pl. Matačića

	Profesor Tomislav Milek konstatira da su radovi na dvorani završeni. Dvorani predstoji temeljito čišćenje, izbacivanje krupnog otpada, kemijsko čišćenje, nakon čega na red dolazi postavljanje novih košarkaških koševa iz donacije te u srpnju počinju preostali radovi koji se tiču stolarije, obnova svih prozora, zidova, sanitarnih čvorova, parketa, sprava i ostalog. Rok za obnovu kanalizaciju, koja je u tijeku, je 20. lipnja 2023.
	Ulazak u dvoranu moguć je od 20. travnja, kada se vraća redovna nastava tjelesno-zdravstvene kulture u dvorani kao i djelovanje sportskih klubova te do kraja nastavne godine neće biti izvođenja daljnjih radova (koji počinju u srpnju).
	Sredstva za obnovu od potresa iskorištena su isključivo za južni zid dvorane oštećen u potresu.
	Zadovoljni smo izvođačem radova (Kustošija građenje).
	Vijećnik Slobodan Jurković izrazio je zabrinutost malim brojem djece i slabim interesom za sportski sadržaj u školi.
	Ravnatelj je spomenuo da se škola nada da će biti primljena u eksperimentalni program cjelodnevne škole, jer uvjete ima, a ulaskom u spomenuti program škola bi dobila pola milijuna eura za uređenje i opremu.
	Vijeće MO Folnegovićevo Naselje na prethodnim je sjednicama spominjalo smanjenje broja klupa u dječjem igralištu tako da se jedan set klupa i stol premjeste na sjeveroistočni dio školskog dvorišta, s čime se ravnatelj slaže. Nepotvrđena informacija je da se stolovi i klupe nakon vađenja više ne mogu premjestiti na drugu lokaciju.
	Vijećnik Frane Čavka pita mogu li radnici na školskoj kanalizaciji usput odčepiti zapunjene odvodne šahtove. Ravnatelj odgovara da oni to ne mogu napraviti, jer se strogo drže troškovnika.
	Predsjednica Vijeća Nikolina Krešo upozorava na prisutnost grupe djece koja radi štetu u naselju (nedavno razbijena staklena vrata na ulazu u dvoranu MO, gađanje curica s treninga kamenjem, delikventno ponašanje u noćnim satima na dječjem igralištu u Dujšinovoj Itd.), a po dobi bi možda pripadala u osnovnu školu. Policija je spremno došla na intervenciju kada je upozorena na tučnjavu, razbijanje i bacanje kamenja na djecu, ali policijski službenici ne izlaze iz automobila ne bi li zaustavili delikvenciju. Na upit vijećnice Bojane Stajčić, ravnatelj odgovara da se u školi ni jedna skupina učenika ne ponaša tako, ali da će obratiti pozornost na navedena saznanja. 

Ad. 1. Izvješće o radu VMO Folnegovićevo Naselje za 2022. godinu 

Vijećnici su dobili materijale na razmatranje.
Predsjednica izvješćuje o radu VMO Folnegovićevo Naselje za 2022. godinu:
Vijeće je u 2022 održalo 12 sjednica. Na svim sjednicama prisustvovali su svi članovi Vijeća.
Nije bilo odgođenih, a niti prekinutih sjednica zbog nedovoljnog broja prisutnih članova Vijeća.
Prosječno trajanje sjednica Vijeća bilo je sat i 30 minuta.
Na sjednicama je bilo ukupno 39 točaka dnevnog reda i donesena su 32 akta.
VMO Folnegovićevo Naselje jednoglasno donosi
IZVJEŠĆE O RADU
Vijeća Mjesnog odbora Folnegovićevo Naselje za 2022.	godinu

Ad. 2. Program rada VMO Folnegovićevo Naselje za 2023. godinu

Vijećnici su dobili dokumente na razmatranje.
	Predsjednica Vijeća Nikolina Krešo izvještava o Programu rada VMO Folnegovićevo Naselje za 2023. godinu. 
	Programom je definirano što su dužnosti Vijeća, a što glavni ciljevi, zadaci i rokovi. Programom su također definirani prioriteti za male komunalne aktivnosti i plan komunalnih akcija.
Vijeće Mjesnog odbora Folnegovićevo Naselje jednoglasno donosi

PROGRAM RADA VIJEĆA MJESNOG ODBORA
FOLNEGOVIĆEVO NASELJE ZA 2023. GODINU

[bookmark: _heading=h.gjdgxs]Ad. 3.	Zaključak o utrošku sredstava s pozicije 3299 ONRP za 2023. (ostali nespomenuti rashodi poslovanja)

a) Vijeće Mjesnog odbora Folnegovićevo Naselje na poziciji 279-3299 za 2023. ima
930,00 EUR-a
b) Vijeće Mjesnog odbora Folnegovićevo Naselje predlaže utrošak sredstava iz točke 1 ovog zaključka na slijedeći način:
a. Nepredviđeni troškovi (vijenci, cvijeće, svijeće i sl.)   0,00 EUR
b. Promocija gradske četvrti i Mjesnog odbora 		760,00 EUR
c. Materijal neophodan za rad Vijeća (uredski materijal, sanitarne potrepštine) 170,00 EUR
Prošle godine mjesna samouprava nije ni dobila spomenuta sredstva pa nije ni bilo zaključka o utrošku.
Promocija Gradske četvrti Peščenica-Žitnjak i Mjesnog odbora Folnegovićevo Naselje planirana je u okviru organizacije Dana Folke koji se planiraju održati 4. lipnja 2023. u prijepodnevnim i ranim poslijepodnevnim satima na školskom igralištu OŠ Lovre pl. Matačića. Program će biti objavljen naknadno. Dva dana prije Dana Folke, 2. i 3. lipnja 2023. održat će se na školskom igralištu sportski festival Povratak košarci u organizaciji KK Larus.
Vijećnici su iznijeli svoje prijedloge za program Dana Folke i svi se slažu da ćemo od KNaP-a tražiti sudjelovanje u obliku izvedbe dječje predstave Priča prije ručka.
Što se tiče čišćenja prostora MS, na sebe je, uz povoljniju cijenu najma, na sebe tu obavezu preuzela Gordana Lovnički, taj dogovor funkcionira i prostori su čisti.
VMO Folnegovićevo Naselje jednoglasno donosi 

ZAKLJUČAK 
o utrošku sredstava s pozicije 3299 ONRP za 2023. (ostali nespomenuti rashodi poslovanja)

Ad. 4.	Korištenje prostora MO Folnegovićevo Naselje

	Vijećnici su dobili materijale na razmatranje.
	Vijećnik Slobodan Jurković predlaže sastanak svih korisnika prostora MO najesen.
	Zahtjev Hrvatske demokratske zajednice uputio je gospodin Branimir Pađen za korištenje prostora MO četvrtkom od 18 do 20.
	Zahtjev Mladeži Hrvatske demokratske zajednice uputila je gospođa Dora Gašparović za korištenje prostora MO četvrtkom od 16 do 18.
	U ovim terminima dvorana je slobodna te VMO Folnegovićevo Naselje jednoglasno donosi

ZAKLJUČAK
o korištenju prostora MO Folnegovićevo Naselje

Odobrava se korištenje prostora MO Folnegovićevo Naselje za potrebe sastanaka: HDZ-u četvrtkom od 18 do 20 sati te MHDZ-u četvrtkom od 16 do 18 sati.
	Korištenje se odobrava na period od 30. 3. 2023. do 31. 12. 2023.
Ad. 5.	Aktualna komunalna problematika

Uklanjanje pajasena
	Zrinjevac objavljuje sustavno uklanjanje invazivne strane vrste stabala pajasena Ailanthus aitissima.

Sanacija vrelovoda
	Gradskoj četvrti su upućene primjedbe oko nepravilne sanacije okoliša nakon radova na vrelovodu i to se pokušava riješiti za zelenu površinu uz parkiralište u Laurenčićevoj ulici uz garaže, obzirom da se tijekom kiše poplavljuje.
	VMO Folnegovićevo Naselje poziva sve građane da dojave nepravilnosti koje uoče na dijelovima gdje se odvijala sanacija vrelovoda pa će VMO slati prijave prema nadležnima. 

Znak za slijepu ulicu na Laurenčićevoj
	Određuje se postava prometnog znaka „slijepa cesta“ sa sjeveroistočne strane stambene zgrade Joze Laurenčića k. br. 10-16. Za stupiće-prometne barijere koji trebaju biti postavljeni u blizini dječjeg vrtića Milana Sachsa radi onemogućavanja parkiranja i zatvaranja pristupa prometnici donošenje rješenja od nadležnog gradskog ureda je u tijeku.

Kontakt policajac u naselju
	MO Janko Matko i Folnegovićevo Naselje zajednički su poslali upit za kontakt policajca u naselju. Javnost će biti obaviještena o ishodu.

Sportsko-rekreacijski park
	Traje rok za ishođenje posebnih uvjeta i uvjeta priključenja na izrađeno idejno rješenje za sportsko-rekreacijski park Folka. Temeljem dobivenih uvjeta izradit će konačni prijedlog Idejnog rješenja koji bi građanima bio prezentiran u prostorijama mjesnog odbora, te su građani svih dobnih skupina dobrodošli. 

Biciklistička staza na Slavonskoj
	Očekujemo dovršetak biciklističke staze na Slavonskoj aveniji, k- č. 659/8 i spajanje s postojećom biciklističkom stazom do kraja 2023. godine.

Borovi u Laurenčićevoj
	Struka će preispitati eventualno orezivanje ili sječu razgranatih borova koji smetaju stanarima ulice Joze Laurenčića 24 temeljem dobivenog dopisa od gospodina Frane Čavke. Mail je proslijeđen na gradsku četvrt, te nadležnom Odsjeku za zelenilo koji izdaju rješenja o uklanjanju. 

Označavanje pješačkog dijela kolnika u Laurenčićevoj
	VMO Folnegovićevo Naselje jednoglasno donosi
ZAKLJUČAK
o potrebi označavanja - markacije pješačkog dijela kolnika uz živicu u Ulici Joze Laurenčića 24, kao nastavak pješačke staze iz smjera zapada. Obzirom da vozači automobila često ne paze i dolazi do problema u korištenju navedene kolno-pješačkog prometnog pristupa molimo dodatnu markaciju i oznaku. 

Islamski centar
	Organizirat će se tribina građana u prostorima MO Savica Šanci. Datum će se znati uskoro.

Pristupna staza na Cilićevoj
	Gospođa Kristina Varović poslala je molbu za postavljanjem pristupne pješačke staze iz zgrade Cilićeva 5 koja bi starijim osobama omogućila neometan pristup zelenilu, a i samoj zgradi.
	VMO Folnegovićevo Naselje jednoglasno donosi
ZAKLJUČAK
o postavljanju pristupne pješačke staze iza zgrade Cilićeva 5, k. č. 617/1.

Prostorije MO Folnegovićevo Naselje
	Sanirat će se oštećenja i kvarovi u prostorijama MO Folnegovićevo Naselje.

Zabrana pristupa psima (zbog obavljanja nužde)
[bookmark: _GoBack]	VMO Folnegovićevo Naselje predlaže stavljanje znaka zabrane pristupa psima oko Dječjeg vrtića Milana Sachsa. Vijećnik Slobodan Jurković komentira nedostatak spremnika za pseći izmet u naselju.
	VMO Folnegovićevo Naselje donosi
ZAKLJUČAK
o postavljanju znaka zabrane pristupa psima kod Dječjeg vrtića Milana Sachsa
zbog velike količine psećeg izmeta u blizini dječjih igrališta.

Ovime je dnevni red iscrpljen.

Predsjednica zaključuje sjednicu u 19:00 sati.	
Zapisnik sastavili: Nikolina Krešo i Hrabren Dobrotić

KLASA: 024-08/23-003/649
URBROJ: 251-13-11-11/003-23-2
Zagreb, 30. ožujka 2023.
                                                                                                    Predsjednica
					                               Vijeća Mjesnog odbora
                                                                                           Folnegovićevo Naselje                                                                                                
					                                       Nikolina Krešo

